钦定古今图书集成/方舆汇编/边裔典/第056卷 > 汉
## 钦定古今图书集成/方舆汇编/边裔典/第056卷 > 汉

### 武帝 年始通使于皮山

按《汉书武帝本纪》，不载。按《西域传》，“皮山国，王治皮
山城，去长安万五千里。户五百，口三千五百，胜兵五
百人。左右将、左右都尉、骑君、译长各一人。东北至都
护治所四千二百九十二里。西南至乌秅国千三百
四十里，南与天笃接。北至姑墨千四百五十里，西南
当罽宾、乌弋山离道，西北通莎车三百八十里。”